Diari Oficial de la Generalitat Valenciana


Sumari del DOGV 5685, del 22-01-2008 (2008/383)

Informació pública de la sol·licitud d'autorització administrativa, la declaració d'utilitat pública i l'aprovació del projecte d'execució de la línia elèctrica a 220 kV, doble circuit, ST Saladas - ST Santa Pola, que discorre pels termes municipals d'Elx i Santa Pola, així com de l'estudi d'impacte ambiental, presentat per Iberdrola Distribución Eléctrica, SAU. Expedient número ATLINE/2007/528/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5685

Data del DOGV
:   22-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/383


Data del document
:   22-11-2007

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de la sol·licitud d'autorització administrativa, la declaració d'utilitat pública i l'aprovació del projecte d'execució de la línia elèctrica a 220 kV, doble circuit, ST Saladas - ST Santa Pola, que discorre pels termes municipals d'Elx i Santa Pola, així com de l'estudi d'impacte ambiental, presentat per Iberdrola Distribución Eléctrica, SAU. Expedient número ATLINE/2007/528/03. [2008/383]
Als efectes previstos en l'article 9 del Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que prescriu la Llei 54/1997, del Sector Elèctric, modificada per la Llei 17/2007, el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, se sotmet a informació pública la petició d'autorització administrativa i la declaració d'utilitat pública en concret de la instal·lació elèctrica d'alta tensió a 220 kV, les característiques especials de la qual s'assenyalen a continuació.
Peticionari: Iberdrola Distribución Eléctrica, SAU, amb domicili al carrer Ausó i Monzó, 16, 7m, 03080, Alacant.
Objecte de la petició: autorització administrativa, reconeixement d'utilitat pública en concret i aprovació del projecte d'execució del projecte de la línia elèctrica a 220 kV, doble circuit, ST Saladas - ST Santa Pola, així com de l'estudi d'impacte ambiental.
Lloc on s'establirà la instal·lació: termes municipals d'Elx i Santa Pola, província d'Alacant.
Característiques principals:
Origen: ST Saladas.
Final: ST Santa Pola.
Tensió nominal: 220 kV.
Longitud total: 12.688 metres.
- Tram aeri: 10.536 metres.
- Tram subterrani: 2.152 metres.
Secció del conductor: 1 x 1.200 mm² Al.
Tipus de cable subterrani: XLPE Cu 2.000 mm²
Aïllaments: U120AB220P+AR1 compòsit.
Pressupost: huit milions tres-cents huit mil cent huitanta-huit euros i dènou cèntims (8.308.188,19 €).
Afectacions: relació dels béns i dels drets afectats annexa.
El que es fa públic perquè se'n prenga coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla Méndez Núñez, 41, 5t d'Alacant (03145), i presentar, en dos exemplars, en el dit centre les al·legacions que consideren oportunes en el termini de trenta dies a partir de l'endemà de la inserció d'este anunci.
Alacant, 22 de novembre de 2007.- El cap del Servici Territorial d'Energia: Miguel García Mengual.